Vyhodnotenie medzirezortného pripomienkového konania

| Pripomienka | vyhodnotenie
Ministerstvo  pre správu a privatizáciu národného majetku SR | - je nutné nanovo upraviť pôsobnosť štátnych orgánov, neštátnych subjektov, orgánov štátnej správy, samosprávnych orgánov a mimovládnych organizácií | - neakceptuje sa – obsiahnuté v V. kapitole návrhu legislatívneho zámeru
Ministerstvo dopravy, pôšt a telekomunikácií | - odporúča doplniť v súlade s Koncepciou štátnej rodinnej politiky  opatrenia na ochranu záujmov týraných žien | - neakceptuje sa – obsiahnuté v V. kapitole návrhu legislatívneho zámeru (štvrtá odrážka)

Ministerstvo hospodárstva SR

- odporúčajú zostručniť zhodnotenie právnej úpravy a zvýrazniť súčasnú právnu úpravu a vyjadriť, či bude potrebné meniť (novelizovať) platné právne predpisy a v akom rozsahu

- odporúča zhodnotiť v hodnotení dopadu navrhovaného zákona na štátny rozpočet aj možnosti mimorozpočtového financovania dopadov zákona

- odporúča v kapitole VII., bod 2 v prvej vete nahradiť slovo „zahájením“ slovom „začatím“

- neakceptuje sa –  návrh je spracovaný v súlade s legislatívnymi pravidlami vlády SR, vyjadrenie  je obsiahnuté v kapitole V. návrhu,   návrh si kladie za cieľ vypracovať nový právny predpis

- neakceptuje sa – v súčasnosti nie je možné zhodnotiť možnosti mimorozpočtového financovania dopadov zákona, ktoré závisí od aktuálnej situácie potencionálnych mimorozpočtových zdrojov 

- akceptuje sa

Ministerstvo financií SR

-	upozorňuje na sústavné zvyšovanie výdavkov na sociálnu pomoc, najmä výdavkov na poskytovanie sociálnych dávok z titulu hmotnej núdze a žiada prehodnotiť dôsledky na štátny rozpočet a rozložiť transformáciu na dlhšie časové obdobie

-	požiadavka  zvýšenia počtu pracovníkov pôsobiacich na úseku sociálnoprávnej ochrany o l38 pracovníkov ročne (v r. 2003 a 2004)  bude čiastočne riešená úpravou počtu pracovníkov  odborov sociálnych vecí, v dôsledku čoho žiada zohľadniť túto úpravu i  adekvátnou redukciou požiadaviek zahrnutých v predloženom návrhu 

-	žiada, aby bola transformácia zreálnená a rozložená do dlhšieho časového obdobia

- akceptuje sa  (časové obdobie transformácie bolo upravené na 10 rokov)

- akceptuje sa – požiadavka na zvýšenie počtu pracovníkov na poddimenzovanom úseku činnosti sociálnoprávnej ochrany, sociálnej prevencie a náhradnej starostlivosti  bude adekvátne redukovaná  pri spracovávaní návrhu zákona  zohľadnením  úpravy počtu pracovníkov na tomto úseku činnosti  riešenom v súvislosti s materiálom „Správa o situácii na odboroch sociálnych vecí krajských a okresných úradov a návrh riešenia“  

- akceptuje sa (časové obdobie transformácie bolo upravené na l0 rokov)

Ministerstvo obrany SR | - nahradiť  na str. 5 v prvom odseku slovo „dvakrát“ slovom „trikrát“ ( zákon o rodine bol novelizovaný 3x na 2x) | - akceptuje sa – zák. o sociálnej pomoci v znení nesk. predpisov zrušil § 100 zákona o rodine

Ministerstvo výstavby a regionálneho rozvoja SR

-zdôrazniť, že  budú mať prednosť preventívne opatrenia ambulantného a terénneho charakteru a  náhradná rodinná starostlivosť pred ústavnou výchovou

- v rámci čiastkových cieľov doplniť- „nanovo upraviť poskytovanie sociálnych služieb v nových, rodine podobných modelov starostlivosti o deti“ a „upraviť spôsob organizovania a výkonu medzištátnych osvojení“

- jednoznačne zdôrazniť (kapitola VI, III. časť) prednosť  osobnostných predpokladov pred kvalifikačnými a odbornými predpokladmi

- upraviť dohľad na dodržiavaním práv dieťaťa

- akceptuje sa

-neakceptuje sa – je to obsiahnuté v kapitole V.Cieľe navrhovanej právnej úpravy

- neakceptuje sa –  všetky profesijné predpoklady (kvalifikačné, odbornosť, osobnostné predpoklady) sú rovnocenné a ich dosiahnutie  je pre výkon činností na  profesionálnom základe na tomto úseku
nevyhnutnosťou

- neakceptuje sa – obsiahnuté v kapitole VI., 4. časť

Úrad vlády SR

- doplniť VII. kapitolu o stanovisko MF SR

- doplniť návrh o stanovisko Inštitútu pre aproximáciu práva

-	akceptuje sa

- akceptuje sa

Najvyšší súd  SR | - považuje za vhodné naďalej ponechať hmotnoprávnu úpravu náhradnej výchovy v rámci rodinnoprávnej úpravy v zákone o rodine alebo v Občianskom zákonníku | - návrh legislatívneho zámeru predpokladá úpravu organizovania náhradnej rodinnej starostlivosti, nie hmotnoprávnu úpravu NV- cieľom legislatívneho zámeru nie je vyňatie hmotnoprávnej úpravy náhradnej výchovy zo zákona o rodine, resp. Občianskeho zákonníka
Asociácia zam. zväzov a združení SR | - pokladajú za nevyhnutné dopad zákona na štátny rozpočet dôkladne skoordinovať s MF SR | - akceptuje sa

ZMOS

-  samosprávu návrh  uvádza len v polohe očakávaného presunu   pôsobností 

-chýba analýza – aký je podiel z terajších pracovníkov miestnej štátnej správy, ktorí vykonávajú činnosť uvažovanú s presunom na samosprávu

-	chýba vyčíslenie dopadu na rozpočet samosprávy

- návrh nemá alternatívne riešenie pre prípad zrušenia štátnej správy na úrovni okresu

neakceptuje sa – už platné právne predpisy upravujú  pôsobnosť obce v oblasti sociálnej pomoci (vrátane SPO a SP),  cieľom nového zákona je o. i. úprava pôsobnosti štátnych orgánov a samosprávnych orgánov v nadväznosti na novú právnu úpravu, nie  iba presun pôsobnosti

- neakceptuje sa – samospráva už v súčasnosti vykonáva v súlade s platnými predpismi činnosti na úseku SPO,SP a NS, nový právny predpis má za cieľ doplnenie súčasných ustanovení, resp. ich zrušenie a nahradenie novými a smeruje najmä k právnej regulácii vzťahov právom doposiaľ neupravených , v nadväznosti na tento cieľ  bude upravená nanovo i pôsobnosť štátnych a samosprávnych orgánov – analyzovať podiely súčasného počtu pracovníkov, ktorí vykonávajú (budú vykonávať) činnosti, ktoré nie sú doposiaľ právnym predpisom upravené (vrátane pôsobnosti) nie je v súčasnom štádiu – spracovanie návrhu legislatívneho zámeru zákona – možné    

-neakceptuje sa – predpokladaný finančný dopad vyčísľuje  celkové   nároky na štátny rozpočet pre implementáciu zákona tak štátnou správou ako i samosprávou

neakceptuje sa – hlavným cieľom nového právneho predpisu je zmena, doplnenie a nová právna úprava SPO,SP a NS a následne, o. i. i   pôsobnosti ich výkonu pri zohľadnení aktuálneho stavu v oblasti modernizácie a decentralizácie verejnej správy        ( kap. IV) a nie výlučne presun pôsobností, či riešenie otázok územno-správneho charakteru

Inštitút pre aproximáciu práva | - ak má predkladateľ v úmysle transponovať právne predpisy EU v tejto oblasti, je potrebné uviesť, ktoré transpozície budú vykonané | -  akceptuje sa  –  pri tvorbe návrhu zákona v častiach súvisiacich s úpravou kvalifikačných, odborných predpokladov budú (okrem iného i s ohľadom na predpokladané zmeny súvisiacich právnych predpisov),  preverené súvislosti s acquis communautaire v kapitole č. 2 Slobodný pohyb osôb – vzájomné uznávanie profesijných kvalifikácií
KÚ Bratislava | - skrátiť názov zákona na „ Zákon o sociálnoprávnej ochrane detí a mládeže“ | - neakceptuje sa – navrhovaný názov zákona zodpovedá cieľom novej právnej úpravy- právna úprava SPO,SP a NS (cieľom novej právnej úpravy nie je vymedzenie a úprava pojmu mládež)

KÚ Prešov

- upraviť počet klientov na zamestnanca vykonávajúceho agendy SPO, SP, NS

- navrhuje zvážiť stanovenie maximálnych lehôt súdnych konaní vo veciach maloletých detí

- neakceptuje sa – nad rámec legislatívneho zámeru

- neakceptuje sa – upravuje Občiansky súdny poriadok

KÚ Banská Bystrica | - navrhuje prijať zákon, ktorý by taxatívne vymedzoval nielen povinnosti, ale aj práva a ochranu sociálnych pracovníkov | - neakceptuje sa – nad rámec legislatívneho zámeru
KÚ Nitra | - navrhujú vypracovať štandardy počtu klientov na 1 sociálneho pracovníka | - neakceptuje sa – ako KÚ Prešov

Pripomienky k predkladanému návrhu nemali:
-	Ministerstvo životného prostredia SR
-	Ministerstvo spravodlivosti SR
-	Ministerstvo školstva SR
-	Ministerstvo kultúry SR
-	Ministerstvo zdravotníctva SR
-	Ministerstvo vnútra SR
-	Ministerstvo zahraničných vecí SR
-	Generálna prokuratúra SR
-	Najvyšší kontrolný úrad SR
-	Generálne riaditeľstvo ZVJS SR
-	Krajský úrad Trenčín
-	Krajský úrad Košice
-	Krajský úrad Žilina

Pripomienky v stanovenom termíne nepredložili:
-	KÚ Trnava
-	Odborový zväz pracovníkov zdravotníctva a sociálnej starostlivosti